Emil Forsberg

Emil Peter Forsberg (1991-yil, 23-oktyabrda tugʻilgan) — shvetsiyalik professional futbolchi, Bundesliganing RB Leipzig klubi va Shvetsiya terma jamoasida hujumkor yarim himoyachi sifatida oʻynaydi.

Forsberg 2021-yilda Shvetsiyada yilning eng yaxshi futbolchisi sifatida Guldbollen bilan taqdirlangan. Shuningdek, u to'rt marta (2016, 2017, 2019 va 2021) Shvetsiyada yilning eng yaxshi yarim himoyachisi deb topilgan. U 2018-yilgi futbol bo'yicha Jahon chempionatining chorak finaliga qadar yetib borgan Shvetsiya terma jamoasi a'zosi bo'lgan, shuningdek, o'z mamlakatini UEFA Yevro-2016 va UEFA Yevro-2020da himoya qilgan. U o'zining tezkor, samarali uzatma uslubi bilan tanilgan va imkoniyatlar yaratish va assistentlik qilish qobiliyati bilan tanilgan kreativ pleymeyker.

Jamoalardagi faoliyati

GIF Sundsvall 
Sundsvallda tug'ilgan Forsberg o'z faoliyatini o'z shahri jamoasida boshlagan va 2009-yilda klub Shvetsiyaning ikkinchi futbol toifasi Superettanda o'ynagan paytda asosiy jamoa tarkibiga qo'shilgan. U o'zining birinchi mavsumida Sundsvall uchun bir nechta o'yinlarda qatnashdi. Klubdagi ikkinchi mavsumida u Sundsvallda boshlang'ich o'n bir o'yinida muntazam o'ynadi va 2010-yilgi mavsumda 30 o'yindan hammasida maydonga tushdi. Forsberg klubdagi ikkinchi mavsumida gol urishni boshlagan edi, lekin 2011-yilgi mavsumda o'z ish faoliyatini oshirdi va u 27 o'yinda 11 gol urdi va Sundsvall klubi Shvetsiyaning birinchi futbol toifasi Allsvenskanga ko'tarildi. Allsvenskandagi birinchi mavsumida Forsberg 30 o'yindan 21 ta o'yin o'tkazdi va 6 ta gol urdi, ammo Sundsvall Halmstads BKga qarshi pley-offda mag'lub bo'lganidan keyin yana Superettanga tushib ketdi.

Malmö FF 

2012-yil, 10-dekabrda Forsberg Malmö klubi futbolchisi sifatida taqdim etildi. U klubga 2013-yilning, 1-yanvarida Shvetsiyada transfer oynasi ochilganda qo'shilgan. Forsberg 2016-yilgi mavsum oxirigacha amal qiladigan to'rt yillik shartnoma imzoladi. Uning klubdagi birinchi mavsumi muvaffaqiyatli bo'ldi, chunki u 30 ta o'yindan 28 tasida o'ynadi va liga chempionligini qo'lga kiritgan holda klub uchun beshta gol urdi. U shuningdek, 2013-14-yilgi UEFA Yevropa Ligasi uchun saralash bosqichida klub uchun barcha o'yinlarni o'tkazdi va ikkita gol urdi. Malmö FFning 2014-yilgi muvaffaqiyatli mavsumida Forsberg ligada 29 ta o'yin o'tkazib, 14 ta gol urdi va shu tariqa liga chempionligini himoya qilgan jamoaning muhim o'yinchisi bo'ldi. U shuningdek, 2014-15-yilgi UEFA Chempionlar Ligasi kampaniyasida Malmö FF guruh bosqichiga yo'l olgan klubning barcha o'yinlarida ishtirok etgan. Forsbergning mavsumdagi yutuqlari e'tirofi sifatida u Allsvenskan yilning eng yaxshi yarim himoyachisi sovrinini qo'lga kiritdi. U Fotbollsgalanda yilning eng yaxshi shved yarim himoyachisiga nomzod bo'lgan.

RB Leipzig 
2015-yilning yanvar oyida Forsberg Germaniyaning ikkinchi liga jamoasi RB Leipzig bilan uch yarim yillik shartnoma tuzdi. 2016-yilning fevralida u shartnomasini 2021-yilgacha uzaytirdi. 2015-16-yilgi mavsumda Forsberg eng yaxshi futbolchi deb topildi. 2016-yilning yanvarida Liverpul Forsbergga ko'z tikkan edi. Bundesliganing 2016-17-yilgi uchinchi turida Forsberg Kicker tomonidan tur o'yinchisi deb topildi. 2016-17-yilgi mavsum oxirida Forsberg 22 golli uzatma bilan Bundesliga va Yevropaning top-5 ligalaridagi eng yaxshi assistenti boʻldi va Bundesliganing usha mavsumdagi eng yaxshi jamoasiga kirdi. 2017-yil, 13-sentyabrda Forsberg Monakoga qarshi 1-1 hisobi bilan yakunlangan o'yinda RB Leipzigning Chempionlar ligasidagi ilk golini kiritdi.

2019-20-yilgi mavsumda u Benficaga qarshi 2-2 hisobi bilan yakunlangan o'yinda qo'shimcha daqiqalarda dubl qayd etib, RB Leipzigga UEFA Chempionlar Ligasining 2019-20-yilgi pley-off bosqichida yo'llanmani qo'lga kiritishiga yordam berdi va jamoa yarim finalga chiqdi. 2020-yilning, 4-noyabrida Forsberg UEFA Chempionlar ligasining 2020-21-yilgi mavsumida Parij Saint-Germain qarshi  2-1 hisobi bilan yakunlangan o'yinda gol urdi.

Xalqaro martaba

Yoshligi 
Ilgari Shvetsiyaning 19 yoshgacha bo'lgan yoshlar terma jamoasida o'ynagan Emil Forsberg 2014-yilning, 17-yanvarida Moldova ustidan 2-1 hisobi bilan yakunlangan o'rtoqlik o'yinida Shvetsiya terma jamoasi safida xalqaro o'yinda debyut qildi.

UEFA Yevro-2016 
U 2014-yil, 12-oktyabrda Lixtenshteynga qarshi UEFA Yevro-2016 saralash oʻyinida debyut qilgan. U Shvetsiya terma jamoasi uchun birinchi xalqaro golini UEFA Yevro-2016 saralash pley-offda Daniyaga qarshi o'tkazib, Shvetsiyaga Daniyani umumiy 4-3 hisobida mag'lub etishga va Yevro-2016 yo'llanmasini qo'lga kiritishga yordam bergan. Forsberg Shvetsiya terma jamoasi bilan Yevro-2016da uchala o'yinda qatnashgan, chunki Shvetsiya guruh bosqichidan chiqib ketgandi.

2018 FIFA Jahon chempionati 
2018-yilning may oyida u Shvetsiyaning 2018-yilda Rossiyada boʻlib oʻtadigan futbol boʻyicha jahon chempionati uchun 23 nafar futbolchi roʻyxatiga kiritilgan. 2018-yilning, 3-iyulida Shvetsiya va Shveytsariya terma jamoalari oʻrtasidagi 1/8 final uchrashuvida Forsberg Shvetsiyaga gʻalaba keltirgan golni urib, jamoasini deyarli chorak asr ichida ilk bor jahon chempionatining chorak finaliga olib chiqqan.

UEFA Yevro-2020 
Forsberg Shvetsiyaning UEFA Yevro-2020 uchun 26 kishilik tarkibiga kiritilgan. Forsberg turnirda to'rtta gol urgan va 1/8 finalda Ukrainaga qarshi o'yinda Shvetsiya qo'shimcha bo'limlardan so'ng 2-1 hisobida mag'lub bo'lganida darvoza to'sini va ustuniga zarba bergan. U UEFA Yevropa chempionatida to'rtta gol urgan yagona shved futbolchisi bo'lib, Tomas Brolin (1992-yilda) va Henrik Larssonning (2004-yilda) oldingi uchta gol rekordini ortda qoldirdi.

Shaxsiy hayoti 
Emil Forsberg sobiq GIF Sundsvall o'yinchisi Leif Forsbergning o'g'li va Lennart Forsbergning nabirasi, ular ham GIF Sundsvall uchun o'ynaganlar. 2016-yil, 17-iyulda Forsberg sobiq futbolchi Shanga Husaynga uylandi. Er xotin Leipzigda yashaydi, ular birinchi marta Sundsvallda uchrashgan. Ularning Roff ismli iti bor, u Golden Retriever hisoblanadi. Ular 2018-yil avgust oyida birinchi farzandlarini dunyoga keltirdilar.

Forsberg gollandiyalik vinger Rayan Babelni o'zi yaxshi ko'rgan futbolchi deb atadi.

Karyera statistikasi

Klub

Xalqaro 

 Gollar va natijalar birinchi bo'lib Shvetsiyaning gollari ro'yxatini ko'rsatadi.

Yutuqlari 

Malmö FF

 Allsvenskan: 2013, 2014
 Svenska Superkubogi: 2013, 2014

RB Leipzig

 DFB-Pokal: 2021-22

Shaxsiy yutuqlari

 Allsvenskan yilning eng yaxshi yarim himoyachisi: 2014-yil
 Shvetsiyada yilning eng yaxshi yarim himoyachisi: 2016, 2017, 2019, 2021
 Bundesliga yordamchisi: 2016–17
 Bundesliganing mavsumdagi jamoasi: 2016–17
 Guldbollen: 2021

Manbalar

Havolalar 

 Malmö FF profili (in Swedish)
 Emil Forsberg  (arxiv)
 Emil Forsberg  (arxiv)
 Emil Forsberg

Yashayotgan insonlar
1991-yilda tugʻilganlar